
Parlamentul  României

Camera  Deputaţilor

Comisia pentru industrii si servicii






              Bucureşti 03.02.2010
                                                                                                                                      Nr. 23/394/2009

AVIZ

asupra proiectului de Lege pentru modificarea  Ordonanţei de urgenţă a Guvernului nr.86/2006 privind organizarea activităţii practicienilor în insolvenţă


În conformitate cu prevederile art.95, din Regulamentul Camerei Deputaţilor, republicat, Comisia pentru industrii şi servicii a Camerei Deputaţilor, a fost sesizată pentru aviz la Comisia juridică, de disciplină şi imunităţi, cu proiectul de Lege pentru modificarea Ordonanţei de urgenţă a Guvernului nr.86/2006 privind organizarea activităţii practicienilor în insolvenţă, transmisă cu adresa PL.x 594 din 16 noiembrie 2009 şi înregistrată cu nr.23/394 din 16 noiembrie 2009.


Prin această iniţiativă legislativă se propune modificarea Ordonanţei de urgenţă a Guvernului nr.86/2006 privind organizarea activităţii practicienilor în insolvenţă, aprobată cu modificări şi completări prin Legea nr. 254/2007, în vederea eliminării de pe piaţă a operatorilor economici neperformanţi, în scopul îmbunătăţirii circuitului financiar şi al unei mai bune funcţionări a economiei naţionale.

Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de lege este Camera Deputaţilor .
Senatul în calitate de primă Cameră sesizată a adoptat acest proiect de Lege,  în şedinţa din 9 noiembrie 2009.
Consiliul Legislativ a avizat favorabil proiectul de Lege, cu unele observaţii şi propuneri, aviz transmis cu adresa nr. 847/22.07.2009. 

Guvernul prin punctul său de vedere transmis cu adresa nr. 2143/25.08.2009, susţine adoptarea acestei iniţiative legislative, cu unele propuneri şi observaţii, cuprinse la punctul II al avizului.

Examinarea proiectului de Lege a avut loc în şedinţa comisiei din data de 3 februarie 2010.
În urma  dezbaterilor, membrii comisiei au hotărât, în unanimitate, avizarea favorabilă a proiectului de Lege, în forma adoptată de Senat.
În raport de obiectul şi conţinutul său propunerea legislativă face parte din categoria legilor ordinare.

PREŞEDINTE,
Iulian Iancu
Consilier parlamentar,
      Viorica Petraşcu 

